Komisijos reglamentas (EB) Nr. 1938/2002
2002 m. spalio 30 d.
iš dalies keičiantis Reglamentą (EEB) Nr. 2273/93, nustatantį grūdų intervencinius centrus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 1666/2000 [2], ypač į jo 5 straipsnį,
kadangi:
(1) Intervenciniai centrai yra nustatyti Komisijos reglamento (EEB) Nr. 2273/93 [3] su paskutiniais pakeitimais, padarytais Reglamentu (EB) Nr. 1792/2001 [4], priede. Kai kurios valstybės narės paprašė pakeisti kai kuriuos iš šių centrų.
(2) Reglamentas (EEB) Nr. 2273/93 turėtų būti atitinkamai iš dalies pakeistas.
(3) Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2273/93 priedas iš dalies keičiamas kaip nurodyta šio reglamento priede.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. spalio 30 d.